
	Comisia pentru buget,

finanţe şi bănci
	
	Bucureşti 

Nr.22/646


AVIZ

asupra proiectului de Lege privind energia electrică şi termică

Cu adresa nr.691 din 19 decembrie 2002, Biroul Permanent, conform art. 89  din Regulamentul Camerei Deputaţilor, a sesizat pentru examinare şi avizare, Comisia pentru buget, finanţe şi bănci cu proiectul de Lege privind energia electrică şi termică.

In urma examinării, în şedinţa din data de 5 februarie 2003, Comisia, cu unanimitate de voturi, a hotărât supunerea spre dezbaterea şi adoptarea Plenului Camerei Deputaţilor a  proiectului de Lege, cu următoarele amendamente:

	Nr.

crt.
	Text iniţial
	Text propus

(autorul amendamentului)
	Motivare

	1.
	Art.10 alin.1

„Finanţarea activităţii A.N.R.E. se asigură integral din venituri extrabugetare obţinute din tarife pentru acordarea de licenţe şi autorizaţii, precum şi din contribuţii ale organismelor internaţionale sau ale agenţilor economici, potrivit art.70 lit.c) din Legea nr.72/1996 privind finanţele publice, cu modificările ulterioare.”
	Alineatul 1 al articolului 10 va avea următorul cuprins:

„Finanţarea activităţii A.N.R.E. se asigură integral din venituri extrabugetare obţinute din tarife pentru acordarea de licenţe şi autorizaţii, precum şi din contribuţii ale organismelor internaţionale sau ale agenţilor economici, potrivit Legii nr.500/2002 privind finanţele publice.”
	Legea nr.72/1996 a fost abrogată prin Legea nr.500/2002 privind finanţele publice.

	2.
	Art.10.alin.3.

„A.N.R.E. întocmeşte anual bugetul propriu de venituri şi cheltuieli în conformitate cu normele metodologice elaborate de Ministerul Finanţelor.”
	Alineatul 1 al articolului 10 va avea următorul cuprins:

„A.N.R.E. întocmeşte anual bugetul propriu de venituri şi cheltuieli în conformitate cu normele metodologice elaborate de Ministerul Finanţelor Publice.”
	Pentru respectarea titulatura în vigoare.

